 Na BBC MAPUTO, MSUMBIJI WATU zaidi ya 70 wameaga dunia kote Kusini mwa Bara Afrika ambapo maeneo mengi yamegubikwa na mafuriko mabaya kufuatia kimbunga cha Ana. Taifa la Madagascar limeripoti vifo vya watu wapatao 48 huku wengine 130,000 wakilazimika kutoroka makwao na kuhamia makazi ya muda. Nchini Malawi, watu wasiopungua 11 wamepoteza maisha huku umeme ukikatwa katika taifa zima na baadhi ya maeneo kutangazwa kama sehemu hatari. Wakati huo vilevile, Msumbiji, imeripoti vifo 18. Hata hivyo, maafisa wanasema idadi kamili bado haijulikani huku watu 20,000 wakiathiriwa na mafuriko. Nchini Msumbiji, Kimbunga cha Ana kilisomba nyumba 10,000 pamoja na mamia ya shule na hospitali huku kikiangusha nyaya za umeme. Mvua kubwa na dhoruba imeendelea kugubika baadhi ya maeneo hata baada ya kimbunga hicho kupita hivyo kusababisha mafuriko. Waziri Mkuu wa Msumbiji, Carlos Agostinho do Rosário, amesema taifa lake haliombi msaada lakini changamoto hiyo ni kuu zaidi kushinda uwezo wa taifa lolote kuikabili kivyake huku akiashirika kuhusu hali ya hewa inayozidi kuvurugika upesi. “Taifa letu huwa halichangii sana mabadiliko ya hali ya anga ilhali ndilo moja kati ya nchi zinazoathirika zaidi kutokana na athari zake,” alisema. Ameitisha msaada kimataifa huku Umoja wa Mataifa kuhusu Msaada wa Elimu kwa Watoto, Unicef, ukisema unapanga kutuma maafisa wake nchini humo kusaidia watu 45,000 wanaokadiriwa kuwa watahitaji msaada wa kibinadamu. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  